《留别诸老 其二》
明代·林俊

鹤袍元不恋渔蓑，精力曾如老去何。混迹巢由皆自许，诸公尧舜望应多。

直从圣学开天纵，薄与斯民乞岁和。海上山灵惊往别，閒身还属素云窝。

作者简介：（1452—1527）明福建莆田人，字待用，号见素、云庄。成化十四年进士。授刑部主事，进员外郎。曾上疏请斩僧继晓并治中贵梁芳罪，触帝怒，下狱，贬姚州判官。寻召还，复官，改南京。正德时，以右副都御史巡抚四川，镇压蓝廷瑞等起事。嘉靖时官至刑部尚书。有《见素文集》、《西征集》。